CELEX: 62009TN0040
Language: lt
Date: 2009-01-26 00:00:00
Title: Byla T-40/09 2009 m. sausio 26 d. pareikštas ieškinys byloje Advance Magazine Publishers prieš VRDT — Selecciones Americanas (VOGUE CAFÉ)

4.4.2009   
            
            
               LT
            
            
               Europos Sąjungos oficialusis leidinys
            
            
               C 82/31
            
         2009 m. sausio 26 d. pareikštas ieškinys byloje Advance Magazine Publishers prieš VRDT — Selecciones Americanas (VOGUE CAFÉ)
   
   (Byla T-40/09)
   (2009/C 82/55)
   Kalba, kuria surašytas ieškinys: anglų
   Šalys
   
      Ieškovė: Advance Magazine Publisher, Inc. (Niujorkas, Jungtinės Valstijos), atstovaujama baristerio T. Alkin
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   
      Kita procedūros Apeliacinėje taryboje šalis: Selecciones Americanas, SA (Sitges (Barselona), Ispanija)
   Ieškovės reikalavimai
   
               —
            
            
               Panaikinti 2008 m. lapkričio 19 d. VRDT Ketvirtosios apeliacinės tarybos sprendimą byloje R 280/2008-4 tiek, kiek jis susijęs su Ispanijoje registruotais (Nr. 255 186 ir 2 529 728) prekės ženklais pagrįstu protestu;
            
         
               —
            
            
               pakeisti 2008 m. lapkričio 19 d. VRDT Ketvirtosios apeliacinės tarybos sprendimą byloje R 280/2008-4 taip, kad protesto nagrinėjimas būtų sustabdytas, kol bus priimtas sprendimas protesto procedūroje, susijusioje su Bendrijos prekių ženklo paraiška Nr. 3 064 219; ir
            
         
               —
            
            
               priteisti iš kitos procedūros Apeliacinėje taryboje šalies bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: Ieškovė
   
      Prašomas įregistruoti Bendrijos prekių ženklas: žodinis prekių ženklas „VOGUE CAFÉ“ 21, 25 ir 43 klasių prekėms ir paslaugoms
   
      Prekių ženklo ar žymens, kuriuo grindžiamas protestas, savininkas: Kita procedūros Apeliacinėje taryboje šalis
   
      Prekių ženklas ar žymuo, kuriuo grindžiamas protestas: Ispanijoje registruotas vaizdinis prekių ženklas „Vogue Juan Fort, S.A. — Badalona“ 25 klasės prekėms (Registracijos Nr. 225 186); Ispanijoje registruotas vaizdinis prekių ženklas „VOGUE studio“ 25 klasės prekėms (Registracijos Nr. 2 529 728); Bendrijos vaizdinio prekių ženklo „VOGUE“ paraiška (Nr. 3 064 219) 25, 35 ir 39 klasių prekėms ir paslaugoms.
   
      Protestų skyriaus sprendimas: patenkinti protestą dėl 25 klasės prekių
   
      Apeliacinės tarybos sprendimas: atmesti apeliaciją
   
      Ieškinio pagrindai: Tarybos reglamento (EB) Nr. 40/94 43 straipsnio 2 dalies pažeidimas ir (arba) Komisijos reglamento Nr. 2868/95 (1) 22 taisyklės 3 punkto pažeidimas, nes Apeliacinė taryba klaidingai nusprendė, kad kitos procedūros Apeliacinėje taryboje šalies Apeliacinei tarybai pateikti įrodymai galėjo įrodyti Ispanijoje registruoto prekių ženklo (Nr. 255 186) naudojimą; Tarybos reglamento (EB) Nr. 40/94 8 straipsnio 1 dalies b punkto pažeidimas, nes Apeliacinė taryba klaidingai nusprendė, jog egzistuoja galimybė supainioti atitinkamą Bendrijos prekių ženklą ir Ispanijoje registruotą prekių ženklą (Nr. 2 529 728); Komisijos reglamento Nr. 2868/95 20 taisyklės 7 punkto pažeidimas, nes Apeliacinė taryba netinkamai pagrindė atsisakymą sustabdyti nagrinėjimą, kol bus priimtas sprendimas protesto procedūroje, susijusioje su Bendrijos prekių ženklo paraiška Nr. 3 064 219.
   
      (1)  1995 m. gruodžio 13 d. Komisijos Reglamentas (EB) Nr. 2868/95 skirtas įgyvendinti Tarybos reglamentą (EB) Nr. 40/94 dėl Bendrijos prekių ženklo (OL L 303, 1995, p. 1).